Diari Oficial de la Generalitat Valenciana


Sumari del DOGV 4359, del 17-10-2002 (2002/11949)

RESOLUCIÓ de 31 de juliol de 2002, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11067


Data del document
:   31-07-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * edició
    * material d'ensenyament
    * indústria del llibre

RESOLUCIÓ de 31 de juliol de 2002, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [2002/X11121]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret va determinar com a objecte de supervisió els projectes editorials i definí els requisits que han de tindre per a la seua aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article sisé de l'Orde de 16 de desembre de 1994, de la Conselleria d'Educació i Ciència, (DOGV del dia 3 de febrer de 1995) per la qual es desplega el Decret 187/1994, establix que correspon al director general d'Ordenació i Innovació Educativa i Política Lingüística, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vistos els projectes editorials presentats a supervisió i la proposta de la comissió creada per l'Orde de 10 de maig de 1995 (DOGV del dia 2 de juny de 1995), esta Direcció General resol:
  
Primer
  
Queden aprovats, per a l'Educació Primaria, els projectes editorials supervisats que es mencionen en l'annex, i homologats els materials didàctics curriculars que resulten del seu desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir esta autorització en els termes següents: ?Material didàctic curricular homologat per a (etapa i cicle), elaborat segons el projecte editorial aprovat per Resolució de 31 de juliol 2002 de la Direcció General d'Ordenació i Innovació Educativa i Política Lingüística, de la Conselleria de Cultura i Educació?.
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que ha dictat l'acte o el superior jeràrquic en el termini d'un mes a comptar des de l'endemà de la seua publicació en el Diari Oficial de la Generalitat Valenciana. Tot això de conformitat amb allò que s'ha disposat en els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 31 de juliol de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Projecte Editorial ANAYA; etapa: Educació Primària; cicle: tercer; àrea: castellà: llengua i literatura.
  
Projecte Editorial ANAYA «La Tira de Colores?; etapa: Educació Primària; cicle: tercer; Versió Lingüística: Castellà; àrea: Educació Artística: Música.
  
Projecte Editorial ANAYA ?La Tira de Colores?; etapa: Educació Primària; cicle: tercer; Versió Lingüística: Castellà; àrea: Educació Artística: Plàstica.
  
Projecte Editorial ANAYA; etapa: Educació Primària; cicle: tercer; Versió Lingüística: Castellà; àrea: Matemàtiques.
  
Projecte Editorial ANAYA; etapa: Educació Primària; cicle: tercer; Versió Lingüística: Castellà; àrea: Coneixement del Medi, Natural i Social.
  
Projecte Editorial MARFIL «Do, Re, Mi - 3?; etapa: Educació Primària; cicle: segon; Versió Lingüística: Castellà; àrea: Educació Artística: música.